**СПОРАЗУМЕНИЕ**

**по качество, околна среда и здравословни и безопасни условия на труд**

Днес, ................ 2022 год., в гр. София между:

„Национална електрическа компания“ /НЕК/ ЕАД, търговско дружество със седалище и адрес на управление гр. София, ул.„Триадица“ № 8, регистрирано в Търговския регистър на Агенция по вписванията към Министерство на правосъдието с ЕИК 000649348, наричано по-нататък в договора „Възложител“, представлявано от ............................... - Изпълнителен директор, от една страна,

и ………………………, вписано в Търговския регистър на Агенция по вписванията към Министерство на правосъдието с ЕИК ………………………, гр. ……….., ул. „…………………..“, № … , представлявано ………………., в качеството му на ………….., наричано по-нататък „Изпълнител“ от друга страна, се сключи настоящото споразумение за задълженията на страните и координиране на мерките за осигуряване на качество, опазване на околната среда и безопасни и здравословни условия на труд при изпълнение на договор с предмет: „Тампониране на стоманена тръба в тапата на десен отбивен тунел на язовир „Въча“ – проектиране и изпълнение, язовирен район „Въча“, което е неразделна част от Договора за възлагане на работата.

**І. ОБЩИ ПОЛОЖЕНИЯ**

1. С настоящото споразумение се определят изискванията и задълженията, които страните приемат да изпълняват относно качество и опазване на околната среда, и осигуряването на безопасен и здравословен труд на работещите, наети от Изпълнителя, както и живота и здравето на други лица, които се намират в района на извършваната от тях дейност на площадките на Възложителя.
2. Изпълнителят по сключения договор за възлагане на работата е външна фирма по смисъла на Правилниците за безопасност и здраве при работа, а нейният ръководител е работодател за съответния външен, по отношение на Възложителя, персонал.
3. При извършване на всички видове работи и дейности в обекти на Възложителя, вътрешноведомствените правила, инструкции и другите нормативни документи по качество, безопасност на труда и опазване на околна среда, които са приложими към дейността на Възложителя, са еднакво задължителни за двете страни по договора.
4. Длъжностните лица от страна на Възложителя и на Изпълнителя, които ръководят и управляват трудовите процеси, отговарят за осигуряване на условията за безопасност на труда и опазване на околната среда, както и за качеството в ръководените от тях работи и дейности, включително осигуряване на необходимата документация /протоколи, инструкции, и др. в съответствие с изискванията на нормативните актове/. Те са длъжни незабавно да се информират взаимно за всички опасности и вредности.
5. Възложителят, чрез своите служители, контролира работата, извършвана от Изпълнителя, за осигуряване на необходимото качество на изпълняваните дейности, безопасни и здравословни условия на труд, опазване на околната среда.
6. Възложителят, чрез своите служители има право да извършва входящ контрол на доставените материали в деня на доставката им.
7. Възложителят, чрез Ръководителя на обекта има право да спира изцяло извършваните дейности в случай на нарушения на правилата за осигуряване на здравословни и безопасни условия на труд и небезопасно поведение, действия, водещи до замърсяване на околната среда и нарушения на изискванията за качество на изпълнение на работата.
8. Отговорник за външния персонал, по отношение на осигуряване на качество, здраве и безопасност при работа и опазване на околната среда, е Ръководителят на групата на Изпълнителя, определен със заповед на неговия Работодател за конкретния договор.
9. Възложителят се задължава да определи длъжностно лице (или лица), което да приеме персонала на Изпълнителя на обекта, да изиска и извърши проверка за допускане до работа и да контролира и координира действията по време на работа. Изпълнителят се допуска до работа на обект на Възложителя след проверка на готовността му и подписване на двустранен протокол по образец на НЕК ЕАД.
10. Писмените указания и нареждания на длъжностните лица на Възложителя към Изпълнителя при работа на обекта се документират в Заповедната книга на обекта. Ръководителят на групата на Изпълнителя се запознава срещу подпис с тях.

**ІІ. УПРАВЛЕНИЕ НА КАЧЕСТВОТО**

1. Изпълнителят е длъжен да извърши правилен подбор при съставяне списъка на ръководния и изпълнителски персонал, който ще изпълнява работата по сключения договор, по отношение на професионална квалификация и правоспособност, включително по отношение на здраве и безопасност.
2. Изпълнителят изготвя План по качеството за изпълнение на дейностите по Договор за „**Тампониране на стоманена тръба в тапата на десен отбивен тунел на язовир „Въча“ – проектиране и изпълнение, язовирен район „Въча“** по образец на Възложителя заедно с разработването на работния проект. Планът по качество се изготвя в два оригинала, съгласува от упълномощен персонал на НЕК ЕАД и се утвърждава от Изпълнителя преди започване на СМР. Оригиналите се предоставят на упълномощените представители на двете страни.
3. Всички документи, собственост на Изпълнителя, които са цитирани в Плана по качество, могат да бъдат изискани при необходимост от Възложителя за преглед и оценка, с оглед идентифициране технологията, по която ще се извършват дейностите.
4. Изпълнителят изпълнява работата по договора и извършва планирания вътрешен и технически контрол. Всяко извършено действие по контрол се подписва в екземпляра от Плана за качество, съхраняван при Ръководителя на групата на Изпълнителя. Изпълнителят е длъжен своевременно, най-късно до края на предходния работен ден да уведоми Ръководителя на обекта на Възложителя за предстоящата готовност за независим контрол. Независимият контрол се извършва от представител на Възложителя, който също се подписва в екземпляра на Плана по качество на Ръководителя на група на Изпълнителя.
5. Изпълнителят няма право да продължи работата при непроведен или неудовлетворителен резултат от планирания независим контрол.
6. При неудовлетворителен резултат от контрол съгласно Плана по качество, Ръководителят на групата на Изпълнителя е длъжен да анализира проблема и предложи действия за коригирането му, съгласувани с упълномощения представител на Възложителя. В този случай може да се наложи изготвяне на нов План за качество за оставащите работи. Този План се изготвя и съгласува аналогично на първоначалния.
7. Попълненият екземпляр на Плана за качество със записите от контрола се предава от Изпълнителя на Възложителя при окончателното приключване на договора.
8. Изпълнителят своевременно представя на Възложителя необходимите документи за извършване на дейности по договора, които са следните : График за изпълнение на предвидените дейности, Декларации за експлоатационни показатели на материалите, Декларации за характеристики на строителните продукти, Декларации за съответствие, Сертификати за качество на материалите, Инструкции на производителя за ползване на материали, Информационни листове за безопасност, Резултати от изпитвания. Също така изготвя отчетните документи за извършените работи по образец на Възложителя.
9. Възложителят се задължава да изпрати образците на Плана по качество и отчетните документи в редактируем формат по електронната поща на Изпълнителя на следващия ден от подписването на договора.

**ІІІ. БЕЗОПАСНИ И ЗДРАВОСЛОВНИ УСЛОВИЯ НА ТРУД**

1. Възложителят се задължава:
2. Да проведе начален инструктаж на целия персонал на Изпълнителя, съгласно изискванията на Наредба № РД-07-2/16.12.2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд в съответствие с мястото и конкретните условия на работата, която външната фирма ще извършва.
3. Да прилага технически и организационни мерки за осигуряване на безопасността в случаите, при изпълнение на работите с наряд или нареждане.
4. Длъжностното лице по здраве и безопасност при работа от страна на Възложителя има право да провежда контрол по отношение спазването на правилата и изискванията по здравословни и безопасни условия на труд, противопожарните строително – технически норми и опазване на околната среда. Неговите писмени указания са задължителни за изпълнение от персонала на Изпълнителя.
5. Изпълнителят чрез Ръководителя на обекта на Изпълнителя се задължава да спазва стриктно изискванията на изготвения План по безопасност и здраве, който е неразделна част от работния проект, съгласно изискванията на техническата спецификация.
6. Възложителят чрез Ръководителя на обекта има право да отстрани от обекта служители на Изпълнителя, които са употребили алкохол или други упойващи вещества, или които с действията и/или бездействията си застрашават своята и на останалите работещи безопасност или заплашват по друг начин сигурността и околната среда.
7. Изпълнителят чрез Ръководителя на групата на Изпълнителя се задължава да представи на представителя на Възложителя в лицето на Ръководителя на обекта преди началото на работата по договора:
8. Заповед за определяне на Ръководител на групата за конкретния договор, издадена от Изпълнителя;
9. Декларация от Изпълнителя, че всички лица, които ще работят на обекта са *(собствени и/или наети) със съответните договори за трудови правоотношения*;
10. Поименен списък на лицата, утвърден от Изпълнителя, имащи право да бъдат Отговорни ръководители и Изпълнители на работата в съответствие с чл.51, ал.1 от Правилник за безопасност при работа в неелектрически уредби на електрически и топлофикационни централи и по топлопреносни мрежи и хидротехнически съоръжения.
11. Поименен списък на персонала от ВО с данни за квалификационните му групи по Правилник за безопасност при работа в неелектрически уредби на електрически и топлофикационни централи и по топлопреносни мрежи и хидротехнически съоръжения.
12. Поименен списък на лицата, с квалификация за прикачвачи и лица, които управляват повдигателни съоръжения, за които не се иска правоспособност в съответствие с чл.58 от Наредба за безопасната експлоатация и техническия надзор на повдигателни съоръжения, ДВ. бр.73/2010 с изм.
13. Поименен списък на лицата със специална квалификация удостоверяващи образованието, професионалната квалификация и правоспособност за работа по алпийски способ с данни за тяхната квалификация;
14. Списък на документите за здравословни и безопасни условия на труд, които ще използват при изпълнение на работата.
15. По време на изпълнение на работата, Ръководителят на групата на Изпълнителя на обекта е длъжен да:
16. уведомява писмено Ръководителя на обекта за предприетите мерки относно писмените указания, дадени по чл.25 при допуснати нарушения на изискванията по безопасността на труда.
17. осигурява безпрекословно изпълняване на разпорежданията на упълномощените длъжностни лица на Възложителя при констатирани нарушения на правилата за безопасна работа.
18. осигурява спазване на правилата за безопасни и здравословни условия на труд от персонала на Изпълнителя, включително носене на лични предпазни средства и извършва контрол за това;
19. провежда всички видове инструктажи по здраве и безопасност при работа, с изключение на началния, на персонала на външната фирма в зависимост от характера на работата;
20. използва собствени съоръжения след писмено разрешение от страна на Ръководителя на обекта на Възложителя, отговарящи на съответните нормативни документи, да спазва определените места за разполагане на тези съоръжения, допустимите товари и предписано захранване;
21. обслужва и поддържа собствените и предоставените му електрически мрежи, уредби и инсталации от квалифициран персонал съгласно нормативните документи;
22. извършва оценка на професионалния риск и осигурява обезопасяване на работните места съобразно характера на работата при работа без наряд/нареждане в съответствие с инструкциите за безопасна работа и оценката на риска;
23. осигурява допускане до работните места, в случаите в които се работи без наряд/нареждане, само след обезопасяването им.
24. В случай на трудова злополука с лице от външния персонал, Ръководителят на групата да уведоми веднага ръководствата на Изпълнителя и на Възложителя чрез Ръководителя на обекта и длъжностното лице на Възложителя по чл. 24 от ЗЗБУТ, след което да предприеме мерки и да оказва съдействие на компетентните органи за изясняване на обстоятелствата и причините за злополуката.
25. Да доставя материали, вкл. оборудване, съдържащи химични вещества и смеси само с актуален Информационен лист за безопасност на български език.

**ІV. ОПАЗВАНЕ НА ОКОЛНАТА СРЕДА**

1. При извършване на дейностите по изпълнението на поръчката, Изпълнителят е длъжен да спазва разпоредбите на нормативните актове, действащи в Република България, относно опазването на околната среда и произтичащите от тях задължения за него.
2. При извършване на дейностите Изпълнителят е длъжен да предприеме мерки за намаляване количеството на генерираните отпадъци и да:
3. не допуска емисии към канализацията/ воден обект, които биха довели до нарушение на емисионните норми за допустимо съдържание на вредни и опасни вещества в отпадъчните води, управлявани от Възложителя;
4. не допуска замърсяване на почви и подземни води;
5. съхранява и борави с опасни химични вещества и смеси (ОХВС), така че да не допуска замърсяване на околната среда;
6. не нарушава нормираното ниво на общата звукова мощност – шум;
7. създаде ред за реагиране при извънредни ситуации.
8. Генерираните отпадъци от извършваните дейности да се събират разделно от Изпълнителя на определеното от Възложителя място за тяхното временно съхранение.
9. Събирането и отстраняването от обекта на опасни отпадъци, като: опаковки и/или остатъци от опасни химични вещества или смеси, в случай че такива се използват, са задължение на Изпълнителя.

**V. ПРИНУДИТЕЛНИ МЕРКИ И САНКЦИИ**

1. Длъжностните лица, упълномощени от Възложителя, при констатиране на нарушенията по осигуряване на качество, правилата по безопасността на труда и задълженията по опазване на околната среда от страна на персонала на Изпълнителя са задължени:

- да дават веднага устни разпореждания или писмени указания за отстраняване на нарушенията;

- да отстраняват отделни служители на Изпълнителя, както и да спират работата, ако извършените нарушения налагат това;

- да дават на Изпълнителя писмени предложения-изисквания за налагане на санкции на лица извършили нарушения.

1. Загубите, причинени от влошаване качеството и удължаване сроковете на извършваните работи, поради отстраняване на отделни лица от персонала на Изпълнителя или спиране работата на Изпълнителя, за допуснати нарушения на изискванията на правилниците и инструкциите по безопасността на труда, са за сметка на Изпълнителя.
2. В случаите на нанасяне на щети върху околната среда по вина на Изпълнителя, същият възстановява разходите, направени от Възложителя, във връзка с наложени санкции от контролните органи.

Настоящото споразумение се състави в два еднообразни екземпляра и представлява неразделна част от Договор №………………../…………………20.....г.

**Неразделна част от Споразумението са следните приложения:**

**1. Приложение №1: Списък отчетни документи**

**2. План по качество - образец**

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**